Toyota Noah

Το Toyota Noah είναι μίνι βαν αυτοκίνητο, με δύο πτυσσόμενες πίσω πόρτες, που παράγεται από την ιαπωνική αυτοκινητοβιομηχανία Toyota. Κατασκευάζεται στην Ιαπωνία και πωλείται κυρίως σε ασιατικές χώρες. Στη σειρά των σχετικών μοντέλων της εταιρείας, βρίσκεται κάτω από το Alphard, και πάνω από το Sienta, αλλά κάτω από το Estima μέχρι τη διακοπή της παραγωγής του το 2019. Διαθέτει πτυσσόμενες πίσω πόρτες και στις δύο πλευρές.

Η σπορ έκδοση του οχήματος λέγεται Toyota Voxy. Στην τρίτη του γενιά, το μοντέλο ήταν διαθέσιμο και με την ονομασία Toyota Esquire, που ήταν η πολυτελής έκδοση του οχήματος, αλλά τελικώς η έκδοση αυτή διακόπηκε τον Δεκέμβριο του 2021. Ξεκινώντας από την τέταρτη γενιά του Noah, που εισήχθη στις 13 Ιανουαρίου 2022, το Toyota Noah διατίθεται και από τη Suzuki, με την ονομασία Suzuki Landy. Το εν λόγω μοντέλο της Σουζούκι αντικατέστησε ένα άλλο μοντέλο της εταιρείας, βασισμένο στο Nissan Serena. Όπως και με το Daihatsu Creta, η τρίτη γενιά του μοντέλου είχε διατεθεί στη Σιγκαπούρη με παρόμοιο τρόπο.

Μέχρι την τρίτη γενιά, το μοντέλο είχε σχεδιαστεί με τέτοιο τρόπο ώστε να συμμορφώνεται με τους κανονισμούς για τις διαστάσεις των οχημάτων στη Ιαπωνία. Είχε μήκος κάτω των 4.700 χιλιοστών και πλάτος κάτω των 1.700 χιλιοστών, και καθώς ήταν στη χαμηλότερη τάξη στα τέλη κυκλοφορίας, έγινε δημοφιλές όχημα στη χώρα. Από την τέταρτη γενιά του, το πλάτος του Noah ξεπερνά τα 1.700 χιλιοστά, και από όχημα «τάξης 5» είναι πλέον όχημα «τάξης 3».

 Πωλήσεις 
+ Έτος Ιαπωνία Ινδονησία Noah Voxy Esquire NAV1 Voxy200297.08077.958200386.92256.343200477.14662.371200572.85972.991200654.28363.546200761.06473.457200857.47770.165200952.93371.426201056.95572.163 2011 38.855 48.652 2012 36.764 50.539 40 2013 32.306 41.918 2.830 2014 69.605 109.174 11.028 535 2015 53.965 92.546 59.034 577 2016 54.826 91.868 44.881 501 2017 58.729 86.772 43.210 977 2018 56.719 90.759 40.224 5.272 2019 52.684 88.012 40.553 3.634 2020 45.434 69.517 26.368 1.807 2021 44.211 70.085 12.482 1.428 2022 57.696 55.545 2.505 2023 95.181 89.080 2.749

 Παραπομπές 

 Εξωτερικοί σύνδεσμοι 

  (Noah)
  (Voxy, Japan)
  (Voxy, Indonesia)

Noah